חוק לתיקון ולהארכת תוקפן של תקנות שעת חירום (נגיף הקורונה החדש - דיונים בהשתתפות עצורים, אסירים וכלואים), התש"ף-2020
הצעת חוק ממשלתית, הכנסת ה-23
פורסם: ספר החוקים, חוברת 2798, עמ' 52, 2020-06-16T00:00:00+03:00
החוק מעגן את עיקרי ההסדר שנקבע בתקנות שעת חירום עקב התפרצות נגיף הקורונה, שהסדירו את השתתפות העצורים והאסירים בבתי המשפט ובבתי הדין. בכלל זה נקבע כי בכל יום יובאו לדיונים בבתי במשפט המספר המרבי של עצורים ואסירים שניתן להביא, תוך עמידה בהמלצות משרד הבריאות שניתנו לשירות בתי הסוהר ולהנהלת בתי המשפט בעניין ההתמודדות עם נגיף הקורונה. ואולם, אם לא ניתן להביא עצור או אסיר לדיון בבית המשפט בגלל ההגבלות האמורות, יתקיים הדיון בהשתתפותו של העצור או האסיר באמצעות היוועדות חזותית, או בתמונה חזותית או במקרים חריגים באמצעות קול.
כמו כן, נקבע כי מיום ה-16/06/2020 כל הדיונים הראשוניים במעצר ימים יתקיימו בנוכחות הפיזית של העצור. בנוסף, הוספו סעיפי דיווח לוועדה מכלל הגורמים הרלוונטיים מדי שבוע.